মিশরের ষষ্ঠ রাজবংশ
মিশরের ষষ্ঠ রাজবংশ (২৩৪৭ - ২২১৬ খ্রিস্টপূর্বাব্দ) সাধারণভাবে মিশরের পুরাতন রাজত্বের শেষ রাজবংশ হিসেবে গণ্য হয়। তবে এক্ষেত্রে কেউ কেউ দ্বিমতও পোষণ করেন। যেমন দ্য অক্সফোর্ড হিস্ট্রি অব এইনসেন্ট ইজিপ্ট-এ সপ্তম ও অষ্টম রাজবংশকেও পুরাতন রাজত্বেরই অন্তর্ভুক্ত বলে গণ্য করা হয়েছে। প্রাচীন মিশরীয় পণ্ডিত মানথেওর সাক্ষ্য অনুযায়ী ষষ্ঠ রাজবংশের ফারাওরা মেমফিস থেকেই রাজত্ব করেন। সাক্কারায় তাঁদের পিরামিডগুলি অবস্থিত।